Rossiyaning Penza shahrida axlat konteyneridan timsoh topildi

Rossiyaning Penza shahrida mahalliy aholi axlat konteyneridan timsoh topib oldi. Bu haqda jurnalistlarga Penza hayvonot bog‘i direktori Sergey Zubsov hikoya qilib berdi, deb xabar qiladi “TASS”.

Uning ma’lum qilishicha, qutqaruvchilar timsohni imkon qadar tezroq hayvonot bog‘iga yetkazishga uringan, ammo jonivor juda uzoq vaqt sovuqda qolib ketgani bois veterinarlar uning hayotini asrab qololmagan.
Mahalliy huquq-tartibot bo‘limi matbuot kotibi Sergey Poplyovinning ma’lum qilishicha, timsohning egasini topish va uni jazolashning hozircha imkoni yo‘q. Bu masalada fuqarolardan ham yozma murojaatlar kelib tushmagan.